Mitxelena etxea

Mitxelena etxea Gipuzkoako Orio udalerrian dagoen pizkundetar estiloko etxe bat da. Orioko Alde Zaharran dago, Kale Nagusia kaleko 3. zenbakian, eta San Nikolas elizaren alboan.

Bertan, denbora luzez, San Nikolas haurtzaindegiko mojak bizi ziren. Harlanduzko fatxada du. Lehen solairuko leiho nagusiak leihoburu bat erakusten du. Izkinetan mentsula itxurako lanketak, haize-arrosa, lema, iparorratza eta lis lore baten apaindura ditu. Eraikinak Erdi Aroko etxe-uharte bat betetzen du. Alde Zaharreko etxeak trinko lerrokatuta daude eta benetako harresia osatzen dute.

 Kanpo estekak 

Kategoria:Orioko Alde Zaharra
Kategoria:Orioko eraikinak
Kategoria:Euskal Herriko pizkundetar arkitektura
Kategoria:Kostaldeko Donejakue bideko eraikinak Euskal Herrian
Kategoria:XVI. mendean amaitutako eraikinak
Kategoria:Euskal Herriko etxeak